О П Ш Т И Н А Б Е Р А Н Е

П Р Е Д Л О Г

ОДЛУКЕ О ДАВАЊУ САГЛАСНОСТИ НА ОДЛУКУ О ЦИЈЕНАМА ВОДЕ И УСЛУГА ДРУШТВА СА ОГРАНИЧЕНОМ ОДГОВОРНОШЋУ “ВОДОВОД И КАНАЛИЗАЦИЈА” БЕРАНЕ

Беране, \_\_\_\_\_\_2016.године

На основу члана 33 став 1 тачка 45 Статута општине Беране („Сл.лист РЦГ-општински прописи“ бр. 21/04 и 34/06 и „Сл.лист ЦГ-Oпштински прописи“ бр. 6/11) и члана 10, став 1 алинеја 10 Одлуке о оснивању Друштва са ограниченом одговорношћу „Водовод и канализација“ Беране („Сл.лист ЦГ-Oпштински прописи“ бр. 22/14), Скупштина општине Беране, на сједници одржаној дана \_\_\_\_\_\_\_\_\_\_2016. године, донијела је

**О Д Л У К У**

**о давању сагласности на Одлуку о цијенама воде и услуга друштва са ограниченом одговорношћу „Водовод и канализација“ Беране**

Члан 1

Даје се сагласност на Одлуку о цијенама воде и услуга Друштва са ограниченом одговорношћу „Водовод и канализација“ Беране, број 521/2 од 30.05.2016 .године, коју је донио Одбор директора друштва.

Члан 2

Саставни дио ове одлуке је Одлука о цијенама воде и услуга друштва из члана 1 ове одлуке.

Члан 3

Ова одлука ступа на снагу наредног дана од дана објављивања у ″Службеном листу Црне Горе – Oпштински прописи″.

Број: 02-030-\_\_\_\_\_\_\_\_\_\_

Беране, \_\_\_\_\_\_\_.2016 године

**СКУПШТИНА ОПШТИНЕ БЕРАНЕ**

**ПРЕДСЈЕДНИК СКУПШТИНЕ**

**Горан Киковић**

**О б р а з л о ж е њ е**

Правни основ за доношење ове Одлуке, садржан је у одредби члана 33 став 1 тачка 2 Статута општине Беране, којим је прописано да Скупштина доноси прописе и друге опште акте и члану 10 став 1 алинеја 10 Одлуке о оснивању друштва са ограниченом одговорношћу ''Водовод и канализација'' Беране, којим је прописано да оснивач друштва даје сагласности на утврђени Цјеновник услуга.

Сходно одредбама члана 17, став 1, алинеја 10 Одлуке о оснивању ДОО „Водовод и канализација“ Беране, Одбор директора друштва, донио је Одлуку о цијенама воде и услуга, коју је доставио оснивачу на давање сагласности, како је то прописано чланом 10 Одлуке о оснивању друштва, а у складу са обавезом друштва да своје пословање усклади са одредбама исте одлуке.

Полазећи од наведеног, предлаже се Скупштини општине Беране да донесе Одлуку о давању сагласности на Одлуку о цијенама воде и услуга друштва са ограниченом одговорношћу „Водовод и канализација“ Беране.

Секретаријат за стамбено-комуналне послове и саобраћај